CELEX: 62011CB0389
Language: el
Date: 2012-07-04 00:00:00
Title: Υπόθεση C-389/11 P: Διάταξη του Δικαστηρίου της 4ης Ιουλίου 2012 — Région Nord-Pas-de-Calais κατά Communauté d’agglomération du Douaisis, Ευρωπαϊκής Επιτροπής (Αναίρεση — Κρατικές ενισχύσεις — Κατασκευή σιδηροδρομικού υλικού — Αποφάσεις με τις οποίες μια ενίσχυση κρίθηκε ασύμβατη προς την κοινή αγορά και διατάχθηκε η ανάκτησή της)

6.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/4
            
         Διάταξη του Δικαστηρίου της 4ης Ιουλίου 2012 — Région Nord-Pas-de-Calais κατά Communauté d’agglomération du Douaisis, Ευρωπαϊκής Επιτροπής
   (Υπόθεση C-389/11 P) (1)
   
   (Αναίρεση - Κρατικές ενισχύσεις - Κατασκευή σιδηροδρομικού υλικού - Αποφάσεις με τις οποίες μια ενίσχυση κρίθηκε ασύμβατη προς την κοινή αγορά και διατάχθηκε η ανάκτησή της)
   2012/C 303/06
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Région Nord-Pas-de-Calais (εκπρόσωποι: M. Cliquennois και F. Cavedon, δικηγόροι)
   
      Αντίδικος κατ’ αναίρεση: Communauté d’agglomération du Douaisis, Ευρωπαϊκή Επιτροπή (εκπρόσωποι: C. Giolito και B. Stromsky)
   
      Αντικείμενο
   
   Αναίρεση ασκηθείσα κατά της αποφάσεως του Γενικού Δικαστηρίου (όγδοο τμήμα), της 12ης Μαΐου 2011, στις συνεκδικασθείσες υποθέσεις T-267/08 και T-279/08, Région Nord-Pas-de-Calais κατά Επιτροπής και Communauté d’agglomération du Douaisis κατά Επιτροπής, με την οποία απορρίφθηκαν οι προσφυγές με αντικείμενο, αρχικώς, αίτημα ακυρώσεως της αποφάσεως C(2008) 1089, τελικό, της Επιτροπής, της 2ας Απριλίου 2008, εν συνεχεία, αίτημα ακυρώσεως της αποφάσεως C(2010) 4112, τελικό, της Επιτροπής, της 23ης Ιουνίου 2010, σχετικά με την κρατική ενίσχυση C-38/2007 (πρώην NN 45/2007) που χορήγησε η Γαλλία στην Arbel Fauvet Rail SA — Κατασκευή σιδηροδρομικού υλικού — Ανάκτηση ενισχύσεως μη συμβατής προς την κοινή αγορά — Προσβολή των δικαιωμάτων άμυνας και της αρχής της εκατέρωθεν ακροάσεως
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τη Région Nord-Pas-de-Calais στα δικαστικά έξοδα.
            
         
      (1)  ΕΕ C 290 της 1.10.2011.